د ملگرو ملتونو د انساني حقوقو ادارې مشرې په ملاله د حملې غندنه کړې 
نوي پیلی وائي د شام په کړکیچ کې ښکیل او په جرمونو کې ککړ عناصر دی د جرمونو خلاف نړي وال عدالت یا انټرنیشنل کرمینل کورټ ته راکش کړی شي. هغه وائي شام کې د ډزې بندۍ د پاره د ملگرو ملتونو د شام استازي لخدار براهیمي د کوششونو ډله کوي
د انساني حقوقو د پاره د ملگرو ملتونو هايی کمشنره نوي پیلی په ملاله یوسفزۍ د طالبانو د حملې غندنه هم ووکړه. هغې وویل ملاله او انساني حقوقو د پاره نورو کارکونکو ته باید تحفظ ورکړی شي. شام کې د صورتحال په حقله نوي پیلی وائي جنگ ځپلې هیواد کې حالات انتهائي سنگین دي او کړکیچ چې څومره اوږدیږي نو هم دومره به نور خلک د شام د اولس د مشکلاتو نه بې غوره کیږي. د انساني حقوقو ډلې وائي تیر کال د مارچ په میاشت کې شام کې د کړکیچ شورو کیدو نه تر اوسه پورې د دیرش زره نه زیات خلک وژل شوې دي. د ملگرو ملتونو د کډوالو ادار یو این ایچ سي ار وايي شام کې د ناقرارۍ د لاسه د بې کوره شوو خلکو شمیره به د سږ کال تر اخیره پورې اوو لکو ته ورسیږي. نوي پیلی وايي شام کې د حکومتي ځواکونو او د باغیانو د لاسه سنگین جرمونه ترسره شوې دي چې د جنگي جرمونو په زمره کې اوچول کیدی شي. هغې وویل د حکومتي ځواکونو د طرفه د ملکي خلکو خلاف بمبارۍ هیڅ جوار نه لري او د ملگرو ملتونو امنیتي شورا یا سکیورټي کاونسل ددې د مخنیوي د پاره باید گامونه پورنه کړې. نوي پیلی وايي زه د سکیورټي کاونسل نه غوښته کوم چې په یو اواز او په یو گام دې ددې خلاف راپورته شي چې یو سخت پیغام وولگیږلی شي. او چې څومره زیات دا کړکیچ دوام لري نو هم دومره به دا نه یواځې د شام د آئنده د پاره بلکه د ټولې سیمې د پاره خطرناک وي. د شام حکومت وايي د ترهگرو په مشرۍ کې جنگیدونکو باغیانو سره په جگړه اخته دی چې ملاتړيي د شام د حکومت نړي وال مخالفین کوي. نوي پیلی وائي د شام په کړکیچ کې ښکیل او په جرمونو کې ککړ عناصر دی د جرمونو خلاف نړي وال عدالت یا انټرنیشنل کرمینل کورټ ته راکش کړی شي. هغه وائي شام کې د ډزې بندۍ د پاره د ملگرو ملتونو د شام استازي لخدار براهیمي د کوششونو ډله کوي. نوي پیلی منځني ختیز کې لکه د مصر، لیبیا، تیونس او یمن غوندې نورو کړکیچ ځپلو هیوادونو ذکر هم ووکړو چې هلته هم د اولس د انساني حقوقو یقني کولو د پاره له نور کار هم کول دي. ددې ترسنگ هغې وویل هغه به د شمالي کوریا په رنگ هاغو سیمو ته هم پام گرځوي چرته چې د انساني حقوقو حالات سنگین دي خو د نړۍ د نظر نه غورځیدلې دي. نوي پیلی شمالي کوریا کې د سیاسي قیدیانو، د زیاتو مرگ سزاگانو او د خوراک د کمي غوندې مسلو ذکر ووکړو. نوي پیلی وویل د نړۍ په مختلفو سیمو کې اوس هم د انساني حقوقو د پاره کارکونکې نیول کیږي، وژل کيږي، د تشدد سره مخامخ کولی شي او یا پې غیر منصافانه مقدمې چلول کیږي. نوي پیلی د ملگرو ملتونو د انساني حقوقو کیمشن وړمبۍ مشره ده چې په رسمي توگه جنرل اسمبلۍ د خپلې چوکۍ د پاره په دویم وار ټاکلې ده.